open-index/open-wikipedia-markdown huggingface dataset:
Casimiro López Llorente

**Casimiro López Llorente** (født 10. november 1950 i El Burgo de Osma i Spania) er katolsk biskop av Segorbe-Castellón de la Plana.
## Liv og virke
### Prest
Casimiro López Llorente ble presteviet den 6. april 1975. 
### Biskop av Zamora
Pave Johannes Paul II utnevnte ham til biskop av Zamora den 2. februar 2001. Den apostoliske nuntius til Spania og Andorra, Manuel Monteiro de Castro, bispeviet ham den 25. mars samme år; medkonsekratorer var kardinal Antonio María Rouco Varela, erkebiskop av Madrid, og José Delicado Baeza, erkebiskop av Valladolid.
### Biskop av Segorbe-Castellón de la Plana
Pave Benedikt XVI utnevnte ham til biskop av Segorbe-Castellón de la Plana den 25. april 2006.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Kardinal Manuel Monteiro de Castro (1938- ) *1985
* Biskop *Casimiro López Llorente* (1950-) *2001

## Referanser
The Thinning: New World Order

***The Thinning: New World Order*** er en amerikansk thriller fra 2018, som var en oppfølger til The Thinning fra 2016. Filmen ble regissert av Michael J. Gallagher, og hovedrollen spilles av Logan Paul. Filmen ble sluppet på YouTube Premium i oktober 2018.

## Handlingsreferat
Guvernør Dean Redding fra Texas stiller til valg for å bli valgt til president i USA. Han forsøker å få støtte fra Laina Michaels til kampanjen hans, i håp om å dempe sin egen kontrovers rundt The Thinning. Laina avslår, men blir senere rekruttert av læreren Ms. Cole og Assuru Global-sikkerhetsvakt Jack for å akseptere Reddings tilbud. De håper at dette skal føre til at Laina kommer nærmere Redding, i håp om at dette vil hjelpe dem med å avslutte The Thinning - en gang for alle.

I mellomtiden antas Blake Redding å være død, etter at han med vilje mislyktes i testen. Men i virkeligheten ble han faktisk tatt med til et arbeidsanlegg for slaver, hvor han skal produsere Assuru Global-produkter sammen med andre studenter som hadde mislykkes på testene. Blake finner igjen Ellie der, og de gjenoppliver kjærligheten deres. Blake forsøker snart å stikke av sammen med Ellie, men de blir oppdager av Mason King. Vaktene tar Ellie bort, samtidig som Mason brekker Blakes bein. Åtte måneder senere, to uker før president-valget, fortsetter Laina tilsynelatende å gi sin støtte til Reddings valg-kampanje. Kellan klarer å knekke hemmeligheten bak arbeidsleirene til Assuru Global. Når Kellan setter seg inn i bilen sin prøver noen å kvele ham, men han utløser bil-alarmen noe som skremmer morderen.

Laina kontakter FBI-agent Joanne Morris, og forteller henne det Kellan hadde fortalt henne. Ms. Cole forsøker å få Corrine og Joey ut av landet, bare for å bli forrådt av en kollega. Blake overbeviser de andre ved anlegget om å komme seg vekk fra området. Men når de kommer seg ut viser det seg at de befinner seg i en ørken i Texas. Mason fanger dem, og prøver å drepe Blake. Men Ellie dreper Mason, og begge to kommer seg i sikkerhet. Guvernør Redding vinner valget og blir innsatt som president. Med full makt og autoritet over hele nasjonen blir alle som konspirerte mot Redding, samarbeidspartnerne hans og The Thinning arrestert.

## Skuespillere
* Logan Paul som Blake Redding
* Peyton List som Laina Michaels
* Lia Marie Johnson som Ellie Harper
* Matthew Glave som guvernør Dean Redding
* Calum Worthy som Kellan Woods
* Charles Melton som Cage
* Michael Traynor som Mason King
* Laura Harring som Georgina Preston
* Rome Flynn som Jack Prescott
* Jana Winternitz som Ms. Maggie Cole
* Amy Paffrath som Wendy Banks
* Presciliana Esparolini som agent Joanne Morris fra FBI
* Sydne Mikelle som Heather Forester
* Steven P. Cox som Wade Freeman
* Aria Lyric Leabu som Corrine Michaels
* Marcel Nahapetian som Joey Michaels
* Elizabeth Greer som senator Elaine Davis
* Jason Horton som Mr. Leonard
* Spencer List som Tyson.
* Brooke Nevin som Dr. Langley

## Eksterne lenker
* 
* film-trailer, Youtube.com
Annapia Gandolfi

**Annapia Gandolfi** (født 1964) er en italiensk fekter.

Hun representerte Italia under Sommer-OL 1988, hvor hun tok sølv i florett for lag. 

## Referanser


## Eksterne lenker
*
Diana Bianchedi

**Diana Bianchedi** (født 1969) er en italiensk fekter.

Hun representerte Italia under Sommer-OL 1992, hvor hun tok gull i florett for lag. Hun tok også gull i samme øvelse under Sommer-OL 2000.

## Referanser


## Eksterne lenker
*
Annette Dobmeier

**Annette Dobmeier** (født 1968) er en tysk fekter.

Hun representerte Tyskland under Sommer-OL 1992, hvor hun tok sølv i florett for lag. 

## Referanser


## Eksterne lenker
*
Reka Zsofia Lazăr-Szabo

**Reka Zsofia Lazăr-Szabo** (født 1967) er en rumensk fekter.

Hun representerte Romania under Sommer-OL 1992, hvor hun tok bronse i florett for lag. Hun tok også sølv i samme øvelse under Sommer-OL 1996.

## Referanser


## Eksterne lenker
*
Mikhail Murashko

**Mikhail Albertovitsj Murashko** (russisk: Михаил Альбертович Мурашко; født 9. januar 1967 i Jekaterinburg i Sverdlovsk oblast) er en russisk lege og politiker, som tjener som helseminister i den russiske føderasjon siden 21. januar 2020.

## Referanser
Zsuzsa Jánosi

**Zsuzsa Jánosi** (født 1963) er en ungarsk fekter.

Hun representerte Ungarn under Sommer-OL 1988, hvor hun tok bronse i florett for lag. 

## Referanser


## Eksterne lenker
*
Alpint under Vinter-OL 1988 – Utfor menn

**[[Utfor]] for menn** under Vinter-OL 1988 ble avholdt i Nakiska 15. februar 1988. 

Den forsvarende verdensmesteren var Peter Müller, mens Pirmin Zurbriggen hadde vunnet verdenscupen i utfor i den foregående sesongen og ledet den totale verdenscupen i den aktuelle sesongen og hadde medaljesjanser i alle fem øvelser.  Den forsvarende olympiske mesteren Bill Johnson klarte ikke å kvalifisere til USAs OL-lag; dette var tredje gang på de fire siste OL at den foregående mesteret ikke stilte i øvelsen.

Rennet ble utsatt en dag på grunn av vindkast på opptil 158 km/t på den utsatte toppen; Zurbriggen vant gull og Müller sølv, et halvt sekund bak. Mer enn et sekund bak andremannen var bronsemedaljevinneren Franck Piccard. Leonhard Stock, OL-mesteren i 1980, kom på 4. plass, men nesten to sekund bak Zurbriggen. 

Løypen startet  m over havet med et fall på 874 m og med en lengde på  m. Zurbriggens vinnertid var 119,63 sekunder, noe som ga en gjennomsnittsfart på 94,702 km/t, med et gjennomsnitt fall på 7,306 m/s.

## Resultater
Rennet startet klokken 11:30 lokl tid, (UTC  −7). Ved starten var det overskyet, temperaturen var −7 °C snøen var hard. Ved mål var temperaturen 0 °C.

:

## Referanser


## Eksterne lenker
*
Hola (Tolga)

**Hola**, er en elv i Tolga kommune i Innlandet. Elva renner fra Storsjøen i Holøydalen landskapsvernområde og ned til  Langsjøen.

Berggrunnen i nedbørfeltet består for en stor del av kvartsitt, i nedre del også granitt.

Elva har bestand av både ørret og harr.

## Se også
* Liste over elver i Trøndelag

## Referanser
John Douglas Deshotel

**John Douglas Deshotel** (født 1952) er en amerikansk prelat og katolsk biskop av Lafayette i Louisiana.

## Liv og virke
### Prest
Den emeriterte biskop av Lafayette, Maurice Schexnayder, presteviet ham i Saint Augustine kirke i Basile den 13. mai 1978, for bispedømmet Dallas i Texas.

Han ble generalvikar for bispedømmet Dallas i 2008.

### Hjelpebiskop i Dallas
Pave Benedikt XVI utnevnte ham til hjelpebiskop i Dallas og titulærbiskop av Cova den 11. mars 2010. Biskopen av Dallas, Kevin Joseph Farrell, ordinerte ham til biskop den 27. april samme år; medkonsekratorer var Michael Gerard Duca, biskop av Shreveport, og Charles Victor Grahmann, biskop emeritus av Dallas.

### Biskop av Lafayette i Louisiana
Den 17. februar 2016 utnevnte pave Frans ham til biskop av Lafayette. Der etterfulgte han biskop Charles Jarrell. Han ble innsatt i embedet den 15. april 2016 i *St. John's Cathedral* i Lafayette av erkebiskop Gregory Aymond.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1876-1958) *1917
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Kardinal Theodore Edgar McCarrick (1930-2025) *1977
* Kardinal Kevin Joseph Farrell (1947-) *2002
* Biskop *John Douglas Deshotel* (1952- ) *2010

## Referanser
Honorable Friends

***Honorable Friends*** er en kinesisk dramafilm fra 1991 regissert av Wang Fengkui.

Den ble tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
Roxana Scarlat

**Roxana Scarlat** (født 1975) er en rumensk fekter.

Hun representerte Romania under Sommer-OL 1996, hvor hun tok sølv i florett for lag. 

## Referanser


## Eksterne lenker
*
Magdalena Mroczkiewicz

**Magdalena Mroczkiewicz** (født 1979) er en polsk fekter.

Hun representerte Polen under Sommer-OL 2000, hvor hun tok sølv i florett for lag. 

## Referanser


## Eksterne lenker
*
Jevgenija Lamonova

**Jevgenija Aleksejevna Lamonova** (russisk: Евгения Алексеевна Ламонова; født 1983) er en russisk fekter.

Hun representerte Russland under Sommer-OL 2008, hvor hun tok gull i florett for lag. 

## Referanser


## Eksterne lenker
*
Hanna Thompson

**Hanna Thompson** (født 1983) er en amerikansk fekter.

Hun representerte USA under Sommer-OL 2008, hvor hun tok sølv i florett for lag. 

## Referanser


## Eksterne lenker
*
Vladimir Kolokoltsev

**Vladimir Aleksandrovitsj Kolokoltsev** (russisk: Влади́мир Алекса́ндрович Колоко́льцев; født 11. mai 1961 i Nizjnij Lomov i Penza oblast i den russiske sovjetiske føderative sosialistrepublikk) er en russisk politiker og politibetjent som var Moskvas politikommisjonær fra 2009 til 2012. Han har vært Russlands innenriksminister siden 21. mai 2012.
Heteferes I

**Heteferes I** var en dronning under Det fjerde dynasti (ca.2600 f.Kr.) i oldtidens Egypt. Hun var gift med en konge (farao), mor til en konge og bestemor til to konger, og hun var bindeledd mellom to dynastier.

## Biografi
Heteferes I var datter av kong Huni, den siste farao i Det tredje dynasti. Hun var etter all sannsynlighet gift med kong Sneferu som innledet Det fjerde dynasti i Egypt. Hun var mor til kong Keops (også kjent under navnet *Kufu* eller *Khufu*). Det er mulig at Heteferes ikke var Sneferus førstehustru, men at hun steg i gradene og økte sin innflytelse etter at hennes sønn kom på tronen. Hun ble også bestemor til to konger, Djedefra og Khefren (*Khafra*), og til en dronning, Heteferes II.

Hennes offisielle titler var:
*Kongens mor (*Mut-nisut, -*)
*Mor til kongen av de to land (Øvre og Nedre Egypt) (*Mut-nisut-biti, --*)
*Horus' ledsager (*Khet-heru, -*)
*Guds datter av hans kropp (*Zat-netjer-net-khetef,* *---*)

Sneferus ekteskap med Heteferes I befestet hans rett til tronen. På grunn av at hun, som datter av kong Huni, førte slekten videre, ble to kongeslekter forent ved ekteskapet. Hennes tittel «Guds datter av hans kropp» refererer til hennes far som regjerte som den siste konge i Det tredje dynasti og som ble erklært som gud. Hun giftet seg med Sneferu og ble mor til den neste kongen, Khefren, som bygget hennes gravkammer og pyramide. Kongenes mødre hadde en spesielt høy status i det gamle Egypt. Hennes titler ble gitt henne på grunn av sønnen og hans rolle som konge.

## Fotnoter

## Referanser
Steglholmen og Gåseskjer naturreservat

**Steglholmen og Gåseskjer naturreservat** består av Gåseskjer og deler av Steglholmen like ved Strandvik i Bjørnafjorden kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (28. juni)
*Fiskemåse 20 par (350 i 1979),
*Tjeld 2 par.

## Referanser
Crocus City kjøpesenter

**Crocus City kjøpesenter** er et kjøpesenter som befinner seg i Krasnogorsk i Moskva oblast, en vestlig forstad til Moskva, i Russland.
Julie Berg Sjøbrend

**Julie Berg Sjøbrend** (født 2002) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Aktiv Skøyteklubb.

Julie Berg Sjøbrend er datter av den tidligere skøyteløperen Amund Sjøbrend.

## Referanser




## Eksterne lenker
* 
* 
*  Julie Berg Sjøbrend på www.isu.html.infostradasports.com
*  Julie Berg Sjøbrend på Jakub Majerski's Speedskating database (Adelskalender distanser og sammenlagt)
*  Julie Berg Sjøbrend på SpeedskatingResults.com (personlige rekorder og resultater)
* 
;Bilder
*  Bilder av Julie Berg Sjøbrend på SpeedSkatingPhotos.info/DesgPhoto.com
The True-Hearted

***The True-Hearted*** (originaltittel: *Xin xiang*) er en kinesisk dramafilm fra 1991 regissert av Sun Zhou. Filmen skildrer livet ved Pekingoperaen gjennom flere generasjoner. En ledende rolle spilles av Fei Zhenxiang.

Den ble kåret til beste film ved Gullhanen og tildelt prisen for fremragende film ved Huabiao Awards (delt med flere filmer).

Filmen er også kjent under en engelske tittelen *Heart Fragrance*.

## Referanser


## Eksterne lenker
*
Maciste und die chinesische Truhe

***Maciste und die chinesische Truhe*** er en tysk stumfilm fra 1923 regissert av Carl Boese.

## Handling
Maciste blir stoppet i havnen av to kinesiske menn, for å hjelpe dem med å flytte en tung kinesisk kiste. Men Maciste oppdager snart gjenstander i kisten som har blitt stjålet fra husstanden til en venn av ham. Politiet dukker opp for å arrestere kjeltringene, og sikrer kassen. Men når de åpner den, får de en overraskelse: det er ingen gjenstander i kisten, men et godt bevart lik av en ung kinesisk mann. Som et resultat blir den faktiske eieren av kisten, vennen til Mciste, umiddelbart mistenkt for å ha begått drap. Maciste legger umiddelbart ut for å bevise vennens uskyld.

Etter hvert viser det seg imidlertid at den balsamerte kineseren har vært død i lang tid, etter å ha blitt myrdet av onkelen til kiste-eieren. Onkelen hans hadde ansatt kineseren som sin adjutant på en forskningsreise til det fjerne østen, hvor han også tok med seg datteren sin. Men etter at kineseren voldtok datteren hans, og hun deretter tok sitt eget liv av skam, tok onkelen hevn ved å kvele kineseren. Men familien til den drepte kineseren reiste til Europa for å finne igjen kisten og bringe det drepte familie-medlemmet deres hjem. Så den uvitende Maciste ble trukket inn i hele saken.

## Skuespillere
* Bartolomeo Pagano
* Rudolf Lettinger
* Edwin H. Knopf
* Elsie Fuller
* Toni Wittels
* Karl Falkenberg

## Referanser


## Eksterne lenker
*
Maciste und der Sträfling Nr. 51

***Maciste und der Sträfling Nr. 51*** er en tysk stumfilm fra 1923 regissert av Luigi Romano Borgnetto.

## Skuespillere
* Bartolomeo Pagano som Maciste
* Karl Beckersachs
* Karl Falkenberg
* Leopold von Ledebur

## Referanser


## Eksterne lenker
*
Den islamske stat – Khorasanprovinsen

**Den islamske stat – Khorasanprovinsen** (arabisk: الدولة الإسلامية – ولاية خراسان, *al-Dawlah al-Islāmīyah – Wilāyat Khurāsān*, forkortet **ISIS–K** og **IS–KP**) er en regional grein av salafistiske jihadgrupper underlagt den islamske staten Irak og Levanten (IS). Gruppen er aktiv i det sørlige sentral-Asia, primært i Afghanistan. ISIS–K søker å destabilisere, styrte og erstatte eksisterende regjeringer i det historiske Stor-Khorasan. Målet er å skape et kalifat i det sørlige og sentrale Asia, regjert av en strikt fortolkning av islamske sharia-lover, som de deretter planlegger å utvide hinsides regionen.

## Referanser
Andrej Vorobjov

**Andrej Jurjevitsj Vorobjov** (russisk: Андрей Юрьевич Воробьёв, født 14. april 1970 i Krasnojarsk, russisk SFSR) er den nåværende guvernør av Moskva oblast. Han har tidligere vært overhode i Forent Russlands sentralstyre, og en av nestlederne av Statsdumaen.
Ronald Duncan

**Ronald Duncan** (født 1962) er en britisk tidligere alpinist som deltok i verdenscupen i alpint fra 1981 til 1993, fire ganger i verdensmesterskapet i alpint og i Vinter-OL 1988 i Calgary og Vinter-OL 1992 i Albertville.

## Referanser


## Eksterne lenker
*
Top Hit Music Awards

**Top Hit Music Awards** er en russisk/ukrainsk årlig musikkpris-seremoni som ble etablert av TopHit i 2013. Russiske artister, forfattere og produsenter hedres for fremragende prestasjoner innen populærmusikk og platebransjen, basert på dataene om sangrotasjon på luft av radiostasjoner. Seremoniene avholdes årlig i Moskva oblast.

Det finnes en *Top Hit Hall of Fame* som en del av prisen. Hvert år blir 10 nominerte kunngjort av samarbeidende radiostasjoner, utropt til å stemme. Deretter velger tidligere medlemmer to av dem.

## Referanser
Graham Bell

**Graham Bell** (født 1966) er en britisk tidligere alpinist, TV-programleder, eventyrer og journalist.

Graham Bell og hans bror Martin konkurrerte for Storbritannia gjennom 1980- og 1990-årene. Graham vant en sølvmedalje i Junior-VM i 1984 og representerte Storbritannia i fem Vinter-OL i Sarajevo 1984, Calgary 1988, Albertville 1992, Lillehammer 1994 og Nagano 1998. Bell kom på 12. plass i Hahnenkamm-rennet i Kitzbühel, Østerrike.

## Referanser


## Eksterne lenker
*
M’Lord of the White Road

***M'Lord of the White Road*** er en britisk stumfilm fra 1923 regissert av Arthur Rooke.

## Skuespillere
* Victor McLaglen som Lord Annerley / John  
* Marjorie Hume som Lady Glorie  
* James Lindsay som Sir Humphrey Clayville  
* Fred Wright som Peter  
* Mary Rorke som Lady Collingway  
* George Turner som Tom Brown  
* Bert Osborne

## Referanser


## Eksterne lenker
*
Martin Bell

**Martin Neil Bell** (født 1964) er en britisk tidligere alpinist.

Martin Bell og hans bror Graham var de mest fremgangsrike britiske alpinistene gjennom 1980- og 1990-årene. Graham representerte Storbritannia i fire Vinter-OL i Sarajevo 1984, Calgary 1988, Albertville 1992 og Lillehammer 1994. Martin Bell kom på 8. plass i utfor under Vinter-OL 1988 i Calgary, Canada – det beste resultatet til en mannlig alpinist fra Storbritannia i OL-historien.

Han deltok også i fem verdensmesterskapet i alpint fra 1985 til 1993.

## Referanser


## Eksterne lenker
*
Clare Booth

**Clare Booth** (født 1964) er en britisk tidligere alpinist.

Hun representerte landet sitt under Vinter-OL i Vinter-OL 1984 i Sarajevo og Vinter-OL 1988 i Calgary.

## Referanser


## Eksterne lenker
*
Wendy Lumby

**Wendy Lumby** (født 1964) er en canadisk tidligere alpinist som volste opp i 
Calgary, Canada.

Hun representerte Storbritannia under Vinter-OL i Vinter-OL 1988 i Calgary.

## Referanser


## Eksterne lenker
*
Anatolij Antonov

**Anatolij Ivanovitsj Antonov** (russisk: Анатoлий Ивaнович Антoнов; født 15. mai 1955 i Moskva) er en russisk militæroffiser og diplomat som for tiden er Russlands ambassadør i USA. Han erstattet Sergej Kisljak den 21. august 2017 etter dekret fra president Vladimir Putin. Med et rykte som en tøff forhandler, ble han ansatt i Washington D.C. den 1. september 2017.

## Referanser
Miss Universe 2013

**Miss Universe 2013** var den 62. Miss Universe-konkurransen og ble avholdt i Crocus City Hall i Krasnogorsk, Moskva oblast, Russland den 9. november 2013.

Olivia Culpo fra USA kronet Gabriela Isler fra Venezuela til Miss Universe 2013. Det var Venezuela's syvende seier. Veneuela er den nest-største vinneren i konkurransens historie.

## Referanser
Datadomene

I dataforvaltning og databaseanalyse er et **datadomene** samlingen av verdier som et dataelement kan inneholde. Regelen for å bestemme domenegrensen (randen) kan være så enkel som en datatype med en oppregnet liste over verdier.

For eksempel kan en databasetabell som har informasjon om personer, med én oppføring (rad) per person, ha en sivilstand-kolonne. Denne kolonnen kan deklareres som en strengdatatype og tillates å ha en av to kjente kodeverdier: "G" for gift, "S" for singel og NULL for oppføringer der sivilstatus er ukjent eller ikke aktuelt. Datadomenet for sivilstatuskolonnen er: "G", "S".

I en normalisert datamodell er referansedomenet vanligvis spesifisert i en referansetabell. I det forrige eksemplet ville en referansetabell for sivilstatus ha nøyaktig to oppføringer, én per tillatt verdi – unntatt NULL. Referansetabeller er formelt relatert til andre tabeller i en database ved bruk av fremmednøkler.

Hvis databasen håndhever det kan enkle domenegrenseregler implementeres gjennom en sjekkbegrensning, eller i mer komplekse tilfeller av en databaseutløser. For eksempel kan en kolonne som krever positive numeriske verdier ha en sjekkbegrensning som erklærer at verdiene må være større enn null.

Denne definisjonen kombinerer begrepene domene som et område det utøves kontroll over og den matematiske ideen om en mengde verdier av en uavhengig variabel som en funksjon er definert for, som i domenet til en funksjon.

## Se også
* Datamodellering
* Referansedata
* Grunndataforvaltning
* Databasenormalisering

## Referanser
Charles Michael Jarrell

**Charles Michael Jarrell** (født 1940) er en amerikansk prelat og emeritert katolsk biskop av Lafayette i USA.

## Liv og virke
### Prest
Charles Michael Jarrell ble presteviet den 3. juni 1967 for Lafayette av biskop Maurice Schexnayder.

### Biskop av Houma-Thibodaux
Pave Johannes Paul II utnevnte ham til biskop av Houma-Thibodaux den 8. mai 1990. Erkebiskopen av New Orleans, Francis Schulte, ordinerte ham til biskop den 4. mars neste år; medkonsekratorer var Warren Louis Boudreaux, tidligere biskop av Houma-Thibodaux, og Gerard Louis Frey, biskop emeritus av Lafayette.

### Biskop av Lafayette (Louisiana)
8. november 2002 ble han også utnevnt til biskop av Lafayette av pave Johannes Paul II, og ble innsatt i embedet den 18. desember samme år.

Hans fratreden den 17. februar 2016 ble approbert av pave Frans. Lafayettes hjelpebiskop J. Douglas Deshotel etterfulgte ham.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal John Joseph Krol (1910–1996) *1953 
* Erkebiskop Francis Bible Schulte (1926–2016) *1981
* Biskop *Charles Michael Jarrell* (1940–) *1990

## Referanser
Jenny-Wanda Barkmann

**Jenny-Wanda Barkmann** (1922–1946) var en tysk kvinne med tilnavnet «vakre spøkelse» (*schöner Geist*), som var beryktet for sin brutalitet mot fangene i konsentrasjonsleiren Stutthof der hun arbeidet som vakt. Etter krigen ble hun dømt og henrettet ved offentlig hengning i Gdańsk 4. juli 1946. 200&nbsp;000 skal ha møtt frem for å se henne få sin straff; av humanitære grunner avstod myndighetene deretter fra flere offentlige henrettelser.
Barkmann kom fra en fattig familie i Hamburg. I 1944 ble hun rekruttert til en stilling som *Aufseherin* («oppsynskvinne») i Stutthof-leiren. Denne leiren hadde det samme året blitt omgjort fra konsentrasjonsleir til utryddelsesleir. Stutthof ble betydelig utvidet i 1943, og det skal ha vært 100&nbsp;000 fanger bak de strømførende piggtrådgjerdene; overveiende ikke-jødiske polakker, men det fantes også jøder deportert fra Warszawa og Bialystok, og jøder fra tvangsarbeidsleire i Baltikum, som tyskerne trakk seg ut av i 1944 da den røde hær nærmet seg.

Som *Aufseherin* var Barkmann blant dem som avgjorde hvem som skulle sendes til gasskammeret. Overlevende fanger beskrev henne som uvanlig brutal og hensynsløs når hun mishandlet fanger til døde. 

Da den røde hær også nærmet seg Gdańsk våren 1945, flyktet hun og klarte å holde seg skjult i fire måneder før hun ble gjenkjent og arrestert på *Danziger Bahnhof*, jernbanestasjonen i Gdańsk. Året etter ble hun hengt på Biskupia Gorka-haugen ved Gdańsk, der hennes siste ord skal ha vært: «*Livet er en fornøyelse, og fornøyelser er oftest kortvarige!*» Det ble ikke spandert noen profesjonell bøddel på de dømte, som ble plassert på hver sin amerikanske militære lastebil med løkken rundt halsen. Så kjørte lastebilen, og de dømte dinglet. Men lastebilen Barkmann stod på, fikk vansker med å starte. Mengden mistet tålmodigheten, og til sist skal en tidligere fange fra Stuffhof ha løpt bort og dyttet henne ned. Liket hennes ble overlatt til det anatomiske institutt i Gdańsk – som vanlig med henrettede forbrytere – til bruk i anatomiundervisningen før kassasjon som biologisk avfall.
I 1946 var hun en av 13 tiltalte i Stutthofprosessen der seks kvinnelige SS-voktere, en SS-mann og seks polske kapoer stod for retten. Barkmann var opptatt av sitt utseende og stilte hver dag i rettssalen med ny frisyre. Under rettssaken vitnet dusinvis av overlevende om grusomhetene hun gjorde seg skyldig i som SS-vakt. Forsvareren hennes hevdet hun måtte være mentalt syk, for ingen normale mennesker kunne foretatt seg slike ting. Barkmann hånlo av vitnene, og viste ingen tegn til anger - en gang satte hun seg til å kjemme håret. Sammen med ti andre tiltalte ble hun dømt til døden for forbrytelser mot menneskeheten.

I 2011 inspirerte Barkmanns siste ord kunstneren Jan Durina til en utstilling.

## Referanser
Wanda Klaff

**Wanda Klaff** (1922–1946) var en tysk kvinne som arbeidet som vakt i Stutthof konsentrasjonsleir under andre verdenskrig.

Hun ble født i 1922 og gitt navnet Wanda Kalacinski. Hun vokste opp i byen Danzig i 1922 som den gang var en del av Tyskland, nå i Polen med navnet Gdańsk. I 1942 giftet hun seg med Willy Klaff.

I 1944 ble Klaff engasjert som vakt i Stutthof konsentrasjonsleir som lå i nærheten av Danzig. Denne leiren var forbeholdt kvinnelige fanger, og vaktstyrken i leiren besto også av kvinner.

Etter å ha flyktet fra leiren i begynnelsen av 1945 ble hun 11. juni arrestert av polske myndigheter. Hun var blant de tiltalte i den såkalte Stutthofprosessen som ble ført mot personer som hadde arbeidet i Stutthof. Sammen med ti andre tiltalte ble hun dømt til døden for forbrytelser mot menneskeheten, og tidligere fanger fra konsentrasjonsleiren fullbyrdet dødsdommen ved offentlig henging.

## Referanser
Sheila Ford Hamp

**Sheila Ford Hamp** (født Sheila Firestone Ford; 1951) er en amerikansk forretningskvinne og eier og styreleder for Detroit Lions i National Football League (NFL). Hamp ble uteksaminert fra Yale University i 1973, hvor hun spilte tennis, og har en mastergrad som lærer og grunnutdannelse fra Boston University. Hun sitter i NFLs Super Bowl and Major Events Committee. 

Hamp hadde vært visestyreleder for Lions siden 2014 og tok over etter moren Martha Firestone Ford den 23. juni 2020.

## Tidlig liv og utdannelse
Sheila Firestone Ford ble født i 1951 til William Clay Ford Sr. (sønn av Edsel Ford og barnebarn til Henry Ford) og Martha Firestone Ford, en arving av familien som eide Firestone Tire and Rubber Company. Hun tok en bachelorgrad på Yale i 1973, hvor hun varen del av det første trinnet som tillot kvinnelige studenter. Hun tok en mastergrad i lærer og grunnutdannelse på Boston University. Da hun gikk på Yale spilte Ford tennis, og i high school vant hun en delstatstittel i Michigan.

## Detroit Lions
Hamp har vært involvert i administrasjonen av Detroit Lions siden moren tok over laget i 2014. I 2015 var Ford Hamp involvert i avgjørelsen om å gi sparken til Tom Lewand og Martin Mayhew. I 2019 var hun involvert i avgjørelsen om å beholde general manager Bob Quinn og hovedtrener Matt Patricia. Den 23. juni 2020 tok Ford Hamp over som hovedeier og styreleder etter at moren gikk av. Hennes første store avgjørelse som hovedeier var å gi Quinn og Patricia sparken den 28. november 2020, etter en sesongstart på 4–7 i 2020-sesongen. Da Hamp tok over var det den første gangen i NFLs historie at et lag hadde byttet eier fra en kvinne til en annen.

Under Hamp ansatte Lions Brad Holmes som general manager den 14. januar 2021 og Dan Campbell som hovedtrener seks dager senere, den 20. januar. Hun uttrykte støtte for både Holmes og Campbell den 26. oktober 2022, til tross for at Lions hadde et sammenlagtresultat på 4–18–1 etter ansettelsene, og sa «I think we’ve got the right people in place to pull this off.» Laget fulgte dette opp med å kvalifisere seg til sluttspillet to år på rad fra 2023 av.

## Privatliv
Ford Hamp er gift med Steve Hamp og bor sammen med ektemannen og parets tre barn i Ann Arbor i Michigan.

## Referanser
Kirstin Cairns

**Kirstin Cairns** (født 1964) er en britisk tidligere alpinist.

Hun representerte landet sitt under Vinter-OL i Vinter-OL 1980 i Lake Placid og i Vinter-OL 1988 i Calgary.

## Referanser


## Eksterne lenker
*
Nigel Smith

**Nigel Smith** (født 1964) er en britisk tidligere alpinist som deltok i Super-G for menn under Vinter-OL 1988 i Calgary og kom på 29. plass.

## Referanser


## Eksterne lenker
*
Martha Firestone Ford

**Martha Firestone Ford** (født Martha Parke Firestone; 1925) er en amerikansk forretningskvinne og tidligere hovedeier og styreleder for Detroit Lions i National Football League (NFL). Ford sitter også i styret for Henry Ford Health System.

## Tidlig liv og utdannelse
Firestone ble født 16. september 1925 i Cleveland i Ohio og er datter til Harvey S. Firestone Jr. og Elizabeth Parke Firestone. Besteforeldrene på farens side var grunnleggeren av Firestone Tire and Rubber Co. Harvey Samuel Firestone og hans kone Idabelle Smith Firestone.

Hun ble uteksaminert fra Our Lady of the Elms High School i Akron i 1943, og fra Vassar College i 1946.

## Detroit Lions
Marthas ektemann William Clay Ford Sr. døde den 9. mars 2014, 88 år gammel. Han hadde vært eneste eier av Lions siden han kjøpte ut de andre eierne for $4,5 millioner i 1963. Den 10. mars 2014 ble det annonsert at en styrende andel av Lions skulle overføres til henne. Hun eide en majoritet av andelene i laget, mens hennes fire barn alle eide mindre andeler.

Ford var en av ti kvinner som eide NFL-lag innen hun gav eierskapet videre. De andre var Virginia Halas McCaskey (Chicago Bears), Kim Pegula (Buffalo Bills), Carol Davis (Las Vegas Raiders), Dee Haslam (Cleveland Browns), Amy Adams Strunk (Tennessee Titans), Gayle Benson (New Orleans Saints), Janice McNair (Houston Texans), Denise DeBartolo York (San Francisco 49ers) og Jody Allen (Seattle Seahawks). Hun gikk av som eier den 23. juni 2020, og datteren Sheila Ford Hamp tok over.

## Privatliv
Ford møtte ektemanenn William Clay Ford, barnebarn av Henry Ford, for første gang under en lunch i New York som parets mødre arrangerte og deltok under, ifølge biografien *The Fords*. Hun studerte da på Vassar, mens William studerte på St. Mary's U.S. Navy Pre-Flight School. De ble gift den 21. juni 1947 i St. Paul's Episcopal Church i Akron i Ohio. Innen da var begge familiene svært velstående, og ekteskapet mellom barnebarna til to store forretningsmenn ble rapportert av flere nyhetsbyråer. *Akron Beacon Journal* beskrev ekteskapet som «the biggest society wedding in Akron's history» og «the biggest show Akron has seen in years». Paret fikk bryllupsgaver fra blant andre FBI-direktør J. Edgar Hoover, forleggeren John S. Knight og Mina Miller Edison.

I 2014 døde ektemannen. paret hadde fire barn: Martha Parke Morse (født 1948), Sheila Ford Hamp (født 1951), William Clay Ford Jr. (født 1957) og Elizabeth Ford Kontulis (født 1961). Sønnen William var per 2014 styreleder for Ford Motor Company. Han hadde tidligere vært administrerende direktør og nestkommanderende i Ford, og visestyreleder for Detroit Lions.

Ford har 14 barnebarn og 11 tippoldebarn.

Ford og hennes nære familie samt flere i storfamilien Ford har over lengre tid holdt til i Grosse Pointe i Michigan. De bodde først i Grosse Pointe Woods etter å ha flyttet til Detroit-området etter ekteskapet. Hun har bodd i Grosse Pointe Shores siden 1960, hvor hun og William bygget et hus ved Lake St. Clair.

## Referanser
Serge Dassault

**Serge Dassault** var en fransk arving, forretningsfører og politiker. Han fungerte som styreleder og administrerende direktør i Dassault Group og en konservativ politiker. Han ble født i Paris. Ifølge Forbes ble Dassaults nettoformue i 2016 estimert til 15 milliarder dollar.

Dassault tjenestegjorde i det franske senatet for Essonne fra 2004 til 2017 som en konservativ uavhengig.

Dassault døde i en alder av 93 år 28. mai 2018 i Paris av et hjerteinfarkt.

Serge Dassault er utdannet ved École polytechnique, SUPAERO og HEC Paris.

## Referanser


## Eksterne lenker
*
Janice McNair

**Janice Suber McNair** (født 1936) er en av grunnleggerne av amerikansk fotballaget Houston Texans i National Football League (NFL). Hun tok over som eier etter at ektemannen Bob McNair døde i 2018.

## Tidlig liv
McNair ble født 30. september 1936 og vokste opp i Myrtle Beach i Sør-Carolina. Hun gikk på Columbia College, et privat college for kvinner. Hun møtte sin fremtidige ektemann Bob McNair mens hun gikk på college.

## Karriere
McNair var ektemannens høyre hånd gjennom store deler av hans karriere, inkludert da han stiftet Cogen Technologies, som i 1999 ble solgt til Enron og CalPERS. Sammen stiftet de Texans i 1999.

Etter at ektemannen døde i 2018 ble McNair lagets hovedeier, med stillingstittelen «senior chair». Sønnen Cal er administrerende direktør og håndterer daglig drift av laget.

McNair er en av ti kvinnelige eiere eller medeiere i NFL. De andre er Virginia Halas McCaskey (Chicago Bears), Kim Pegula (Buffalo Bills), Carol Davis (Las Vegas Raiders), Dee Haslam (Cleveland Browns), Amy Adams Strunk (Tennessee Titans), Gayle Benson (New Orleans Saints), Sheila Ford Hamp (Detroit Lions), Denise DeBartolo York (San Francisco 49ers) og Jody Allen (Seattle Seahawks).

McNair skal ha en formue på rundt $4 milliarder. Hun var per 2019 den rikeste kvinnelige eieren innen idrett i USA.

Sent i 2023 søkte McNairs sønn Robert Cary McNair Jr. om å bli utnevnt morens verge. Janice og hennes andre sønn Cal svarte med å dokumentere at det ikke var nødvendig å utnevne en verge for Janice, og ba om at alle dokumenter relatert til saken ble unntatt offentligheten. Søksmålet ble droppet av begge parter den 26. februar 2024.

Den 26. mars 2024 ble Cal McNair gjort til hovedeier av Texans.

## Filantropi
I 1989 etablerte Janice McNair og ektemannen Robert and Janice McNair Educational Foundation. Stiftelsens mål var å fjerne noen av de økonomiske barrierene som hindret elever på Rutherford County High School i å gå på college. Det første årskullet som fikk støtte fra stiftelsen var 1990-kullet. Stiftelsen har siden utdelt rundt $2,6 millioner i økonomisk støtte.

I august 2019 donerte McNair $5 millioner til Pro Vision Inc, som jobber for utviklingen av lokalmiljøet i nabolaget Sunnyside i Houston. Det skal ha vært den største donasjonen en lageier i NFL har gitt.

Under koronaviruspandemien donerte McNair $1 million til Houston Rent Relief, som hjalp innbyggere i Houston som risikerte å bli kastet ut av sine hjem under den økonomiske krisen under pandemien.

## Referanser
Carol Davis

**Carol Davis** (født **Sagal**; 1932–2025) var en amerikansk forretningskvinne. Hun var deleier av Las Vegas Raiders i National Football League (NFL) og Las Vegas Aces i Women's National Basketball Association (WNBA). Davis var enken etter Al Davis, som var eieren av Raiders over en lengre periode, og arvet laget da ektemannen døde 8. oktober 2011.

I 1997 foreslo Al Davis at Carol skulle ta over etter ham når han ikke lenger kunne lede laget. Han gjentok dette i 2006, og da han i 2007 ble spurt om hvem som skulle ta over etter ham bekreftet han planen om å la Carol ta hans plass, og nevnte at general manager Ron Wolf var svært godt kjent med Carol.

## Privatliv
Davis vokste opp i New York og tok en grad i markedsføring på New York University. Hun jobbet med innkjøp av moteklær for butikker før ektemannen tok over Raiders. Carol og Al Davis ble gift i en synagoge i Brooklyn i 1954, etter Als tjenestetid i United States Army; de kjøpte sitt første hjem i Atlantic Beach, i nærheten av Al Davis’ foreldre.

Sent i 1979 fikk Davis et kraftig hjerteinfarkt, som førte til at hun ble innlagt på sykehus og liggende i koma i tre uker, men hun kom seg uten varige men.

Davis har én sønn, Mark (født 1955). Etter at ektemannen døde i oktober 2011 sa administrerende direktør i Raiders Amy Trask at laget «skal forbli i Davis-familien.» Carol og sønnen Mark hadde styrende andeler i Raiders. Carol lot derimot Mark ta over mesteparten av driften, etter at han tok over farens stilling som styrende partner. Davis var tilstede da byggingen av Allegiant Stadium ble påbegynt i 2017. Den 21. september 2020, tente hun Al Davis Memorial Torch før Raiders’ første kamp i Allegiant Stadium. I 2021 presenterte hun Tom Flores da han ble innlemmet i Pro Football Hall of Fame.

## Referanser
Én størrelse passer alle

Uttrykket **én størrelse passer alle** (engelsk: *one size fits all*) er en beskrivelse av et produkt som skal passe for alle tilfeller. Begrepet har også blitt utvidet til å bety at én stil eller prosedyre som passer for alle relaterte applikasjoner. 

Det er både positive og negative sider av uttrykket. Eksempler på motfraser er at **én størrelse passer ingen** (*one size fits none*) eller **ikke alle passer støpeformen** (*not everyone fits the mold*).

## Historie
Uttrykket har blitt brukt i over 50 år. 

## Positive syn på uttrykket
Det er flere positive synspunkter på uttrykket "én størrelse passer alle":

* Et armbåndsur med justerbart bånd kan betraktes som å passe alle mennesker.
* I dameklær kan et fleksibelt eller åpent plagg merkes som one size fits all. Imidlertid er størrelsen vanligvis en middels størrelse (kan utvides), i stedet for å passe til små eller ekstra store personer.
* Et halskjede kan være designet for å bæres av en person uansett størrelse.
* Sykkelhjelmer med ringpassform gir mulighet for en enkelt størrelse, også kjent som universell passform.
* På militærutstyr har noen gjenstander bare én størrelse (men mindre eller større personer har allerede blitt ekskludert fra militærtjeneste).
* Mange baseballhatter er merket og markedsført som "én størrelse passer alle", men det er ikke uvanlig at disse ikke passer personer med store eller små hoder og man bør derfor måle hodet først.

## Negative syn på uttrykket
Det er mange negative syn på uttrykket "én størrelse passer alle":

* Mange kunder foretrekker å ha godt tilpassede klær.
* Herredresser har vanligvis spesifikke klesstørrelser for bryst- og midjemål.
* Sko er et eksempel hvor størrelser (mest lengde, men også bredde) varierer mellom personer.

## Se også
* Skredder, person som produserer og tilpasser klær
* Prokrustes, et gresk sagn hvor gjester på et herberge fikk bena kappet av for å passe i en seng

## Referanser
Skjemaevolusjon

Innen informatikk er **skjemaevolusjon** en prosess hvor man håndterer behovet for å beholde gjeldende funksjonalitet i et data- og programvaresystem samtidig som man endrer på databasestrukturen.  Problemet er ikke begrenset til endring av skjemaet. Det påvirker også dataene som er lagret under det gitte skjemaet, og spørringene (og dermed applikasjonene) som baserer seg på det skjemaet.

Et databasedesign lages noen ganger som en nåværende (*as of now*) instans, og skjemaevolusjon vurderes derfor ikke. (Dette er annerledes, men relatert til når en database utformes etter prinsippet "én størrelse passer alle" men som ikke dekker attributtvolatilitet). Denne antakelsen, som nesten er urealistisk i forbindelse med tradisjonelle informasjonssystemer, blir uakseptabel i systemer som beholder store mengder historisk informasjon eller webinformasjonssystemer, som på grunn av den distribuerte og samarbeidende karakteren til utviklingen deres er gjenstand for et enda sterkere endringspress (fra 39 % til over 500 % mer intenst enn i tradisjonelle miljø). På grunn av slik historisk arv er skjemaevolusjons-prosesser per 2008 spesielt krevende, og det er anerkjent at dataadministrasjonsbiten i en applikasjon er en av de vanskeligste og mest kritiske komponentene som må utvikles. Hovedproblemet er effekten av skjemautviklingen på eksisterende spørringer og applikasjoner. Som vist i artikkelen *Schema Evolution in Wikipedia - Toward a Web Information System Benchmark* (som gir en analyse av MediaWiki-evolusjonen) kan hvert utviklingstrinn påvirke opptil 70 % av spørringene som opererer på skjemaet, som følgelig må omarbeides manuelt.

Allerede i 2008 hadde problemet vært anerkjent som påtrengende innnen databasesamfunnet i mer enn 12 år. Å støtte skjemaevolusjon er et vanskelig problem som involverer kompleks avbilding av skjemaversjoner, og verktøystøtten har så langt vært svært begrenset. Nylige teoretiske fremskritt innen avbildingskomposisjon og avbilding av invertibilitet (som representerer hovedproblemene som ligger til grunn for skjemaevolusjonen) forblir nesten utilgjengelige for den store offentligheten. Problemet merkes spesielt av temporale databaser.

## Se også
* TSQL2

## Referanser
Gavin Forsyth

**Gavin Forsyth** (født 1969) er en britisk tidligere alpinist 

Han representerte landet sitt under Vinter-OL i 1992 i Albertville.

## Referanser


## Eksterne lenker
*
Bettisia Gozzadini

**Bettisia Gozzadini** (født i 1209 i Bologna, død 2. november 1261 i Budrio) var fra ca 1239 professor i juss ved universitetet i Bologna. Hun er blitt nevnt som den første kvinne som ble professor ved et universitet.
## Liv og virke
Bettisia Gozzadini ble født i 1209 til Amadore Gozzadini og Adelasia de' Pegolotti. Hun studerte først filosofi og deretter jus under Giacomo Baldavino og Tancred av Bologna (1185-1234/1236) ved Universitetet i Bologna, hvor hun også ble støttet av Odofredus. Som ung kledde hun seg som en mann; det er ukjent om dette skyldtes sosialt press eller at det var opportunt.

Hun ble uteksaminert i 1237 og underviste deretter hjemmefra i to år. Hun ble tilbudt et professorat ved universitetet, som hun først takket nei til, men senere takket ja til.

Legenden sier at hun måtte bære slør mens hun underviste for ikke å distrahere elevene. Men det samme sagnet er imidlertid også fortalt om Novella Andreae, så det er ikke kjent om og - om i det hele tatt - hvem det gjelder.

Bettisia Gozzadini var en kjent taler. Den 31. mai 1241 eller 1242 holdt hun lovtale ved minnegudstjenesten for Enrico della Fratta, den avdøde biskopen av Bologna.

Bettisia Gozzadini døde sammen med to andre kvinner og fire studenter den 2. november 1261, da en oversvømmelse av elven Idice raserte huset der de hadde søkt tilflukt etter å ha rømt fra villaen deres ved elven mellom Mezzolara og Riccardina (senere er de begge fraksjoner i kommunen Budrio). Det var almen sorg i byen, og skoler ble stengt. 

Begravelsen hennes fant sted i *Basilica di Santa Maria dei Servi*.

## Resepsjon
Bettisia Gozzadini sies å være den første kvinne som underviste ved et universitet.

Det er en terrakottabyste av Gozzadini, skapt i en serie på tolv kvinner fra Bologna av en ukjent «Scultore di Casa Fibbia» på slutten av det syttende århundre. Den stod ooprinnelig i æreshallen til Palazzo Fibbia Fabbri - det senere Palazzo Masetti Calzolari - men havnet senere i Museo della Storia di Bologna i Palazzo Pepoli Vecchio. Gozzadini er den første av de tolv kvinnene som ble utvalgt.

Bettisia Gozzadinis skrifter om romerretten (om *[[Digesta (romerrett)|Digesta]]* and om *lex omnes populi*), anses som å ha gått tapt.

Judy Chicago dedikerte en inskripsjon til Bettisia Gozzadini på de trekantede gulvflisene til *Heritage Floor* i installasjonen hennes *[[The Dinner Party]]*. Porselensflisene påskrevet med navnet Bettisia Gozzadini er tildelt stedet med plassetting for *Trota*.

## Referanser
Descendants of Confucius

***Descendants of Confucius*** (originaltittel: *Que li ren jia*) er en kinesisk dramafilm fra 1992 regissert av Wu Yigong. Filmen handler om motsetningene og de følelsesmessige forviklingene til tre generasjoner i Kong-familien som sitter fast i tradisjoner fordi deres etternavn er antatt å nedstamme i direkte linje fra filosofen Konfucius. Konfliktene kommer særlig til syne når reformens tidevann feier over Kina. En ledende rolle spilles av Zhu Xu.

Den ble kåret til beste film ved Huabiao Awards.

Filmen er også kjent under den engelske tittelen *A Confucius Family.*

## Referanser


## Eksterne lenker
*
Valérie Hayer

**Valérie Hayer** (født 1986) er en fransk jurist og politiker (Renaissance). Hun ble medlem av Europaparlamentet etter valget i 2019 som del av den politiske gruppen Renew Europe. Hun ble i januar 2024 valgt som gruppens leder. 

Hayer kommer fra en landbruksfamilie i Mayenne nordvest i Frankrike.

## Referanser


## Eksterne lenker
*